stanford-oval/wikipedia huggingface dataset:
Maria Furuhjelm
Teokset

Några ord till till Finlands mödrar. 1871 (suomeksi nimellä Neuvoja Suomenmaan äiteille, käännetty myös norjaksi)
Småstycken på prosa och vers för de unga af Maria och XXX. 1874 (proosateksti Maria Furuhjelm, runot Ida Castalia (Inez) Lindström (1845–1920))
Skilda vägar, romaani. 1879 (suomeksi nimellä Eri uria, 1904)
Kärfven, kertomuksia. 1883
Hvardagsliv. Skizzer från Nu och Förr. Edlund 1890 (nimimerkillä Maria)
Pastorskan och Tervola torp. Finsk kvinnoförening 1896 (nimimerkillä Maria, suomeksi nimellä Papinrouva ja Tervolan torppa, 1896)
Barnen i Tervola torp. Finsk kvinnoförening 1898 (nimimerkillä Maria, suomeksi nimellä Tervolan lapset, 1898)
Tervola trädgården. Finsk kvinnoförening 1900 (nimimerkillä Maria, suomeksi nimellä Tervolan puutarha, 1900)
Mietteitä maaseutuväestön siveellisyysoloista : kansalle kirjoitettu, Aikamme siveellisyyskysymyksiä 9.  Yrjö Weilin 1905 (suomentanut Paavo Snellman)
Marian kansaisia kertomuksia. Kansanvalistusseura 1909
Tehtaan tytöt. Kansanvalistusseura 1912 (nimimerkillä Maria)
Kirjoitelmia kasvatuksesta, Maria Furuhjelmin jälkeenjättämien kirjoitusten mukaan koottu. WSOY 1916
Aiheesta muualla

Venla Sainio: / Furuhjelm, Maria (1846–1916) Kansallisbiografia-verkkojulkaisu (maksullinen).  6.9.2001. Helsinki:  Suomalaisen Kirjallisuuden Seura.
Vapaasti ladattavia Maria Furuhjelmin e-kirjoja Projekti Lönnrotilta sekä Project Gutenbergiltä
Mack Rides

Mack Rides on saksalainen laitevalmistaja joka suunnittelee ja rakentaa vuoristoratoja. Mack Rides omistaa myös huvipuiston nimeltä Europa-Park.
Historia

Mack aloitti jo 1780-luvulla kun Paul Mack alkoi suunnitella vaunuja. Vuoristoratojen suunnittelu alkoi vasta 1920-luvulla.
Aiheesta muualla

Viralliset kotisivut
Länsi-Intian federaatio

Länsi-Intian federaatio (engl. Federation of the West Indies) oli kymmenen Yhdistyneen kuningaskunnan siirtomaan muodostama federaatio Karibian alueella. Federaatio sai alkunsa vuonna 1958, mutta se alkoi hajota Jamaikan sekä Trinidad ja Tobagon erottua vuonna 1961. Lopullisesti federaatio lakkautettiin vuonna 1962.
Historia

Britannia oli pyrkinyt pitkään saamaan Länsi-Intian siirtomaitaan liittymän toisiinsa, mutta hankkeet olivat yleensä kaatuneet eri saarikokousten vastustukseen. Toinen maailmansota muutti kuitenkin yleisen mielipiteen suotuisammaksi federaatiolle, joka nähtiin myös tienä suuremmalle itsehallinnolle. Ensimmäinen federaatiota pohjustanut kokous pidettiin vuonna 1947 Jamaikalla Britannian aloitteesta. Tulevaa federaatiota valmistelemaan asetettiin useita eri suunnittelukomiteoita ja vuonna 1948 perustettiin maiden yhteinen Länsi-Intian yliopisto. Federaatio tuli lopulta voimaan tammikuussa 1958 ja sen jäseniä olivat Jamaika, Trinidad ja Tobago, Barbados, Antigua ja Barbuda, Dominica, Grenada, Montserrat, Saint Kitts ja Nevis, Saint Lucia, sekä Saint Vincent ja Grenadiinit. Neuvotteluihin olivat alkujaan osallistuneet myös Brittiläinen Honduras (nyk. Belize) ja Guyana mantereella, sekä saarivaltioista Bahamasaaret ja Brittiläiset Neitsytsaaret. Ne jättäytyivät kuitenkin federaation ulkopuolelle. Britannian halukkuus muodostaa federaatio perustui siihen, ettei sen tarvitsisi käydä useita itsenäisyysneuvotteluja lukuisten Karibian siirtomaidensa kansaa, vaan federaatio itsenäistyisi kerralla vieden kaikki entisen siirtomaat mukanaan.
Uuden federaation pääkaupunki oli Port of Spain Trinidadin saarella. Federaatiolla oli kaksikamarainen parlamentti, jonka edustajahuoneen jäsenet valittiin yleisillä vaaleilla. Senaatin jäsenet nimitti brittiläinen kenraalikuvernööri. Edustajia eri maat saivat asukaslukunsa mukaan. Federaation ensimmäisissä vaaleissa maaliskuussa 1958 pääministeriksi valittiin barbadoslainen Grantley Adams. Äänestäjien osallistumisinto oli ollut suhteellisen vähäinen. Ehkä tunnetummat alueen poliitikot kuten Jamaikan Alexander Bustamante ja Norman Manley, sekä Trinidad-Tobagon Eric Williams eivät olleet asettuneet ehdolle. Federaatiota luodessa oli myös jätetty päättämättä joistakin kiistanalaisista kysymyksistä, kuten Trinidadin vastustama muutto-oikeus muilta saarilta ja Jamaikan vastustama tulliunioni. Näistä kysymyksistä oli tarkoitus päättää sopimuksen mukaan vasta viiden vuoden jälkeen.
1950-luvulla luonnonvaroilla rikastuvat Jamaika ja Trinidad alkoivat pian etääntyä federaatiosta. Jamaika alkoi pian vastustaa liittovaltion toimia koskien erästä Jamaikan myöntämää toimilupaa öljy-yhtiölle ja vuonna 1959 se vei läpi ehdotuksen, joka riisti federaatiolta suoran verotusoikeuden ja vähensi sen päätäntävaltaa yksittäisten jäsenten taloudesta. Vuonna 1960 tuolloin oppositiossa ollut Alexander Bustamante alkoi vaatia eroa federaatiosta ja Norman Manleyn hallinto järjesti asiasta kansanäänestyksen syyskuulle 1961. Kananäänestys päättyi Jamaikan eroon. Jamaikan erottua federaatiosta lähti myös Eric Williamsin johtama Trinidad. Britannia päätti lakkauttaa federaation vuonna 1962.
Hajoamisen jälkeen

Trinidad ja Jamaika itsenäistyivät kokonaan pian eronsa jälkeen ja itsehallinnon määrää nostettiin muillakin saarilla. Pienemmät saaret neuvottelivat uudesta federaatiosta keskenään, mutta näistä keskusteluista ei tullut tulosta. Pienemmistä saarista suurimman eli Barbadoksen itsenäistyttyä vuonna 1966 Trinidad ja Tobago tarjosi vielä jäljellä oleville seitsemälle saarelle valtioliittoa. Ne katsoivat kuitenkin hyötyvän enemmän yhteydestä Britanniaan ja ne perustivat yhteistyöelimekseen West Indies Associated States -ryhmän ja vuoden 1967 alussa ne liittyivät Britanniaan liitännäisvaltioina. Britannia vastasi niiden ulkopolitiikasta ja puolustuksesta, mutta mailla oli täysi sisäinen itsehallinto. Myös Britanniaan liitännäisvaltioina liittyneet valtiot saavuttivat itsenäisyytensä vuosien 1974 ja 1983 välillä.
Aiheesta muualla

The West Indies Federation CARICOM - Caribbean Community. (englanniksi)
Prinsessa Margaret Länsi-Intian federaation perustamistilaisuudessa Port of Spainissa vuonna 1958.
Saint Vincentillä painettu Länsi-Intian federaation postimerkki.
Martin Cole

Martin Samuel Cole on walesilainen näyttelijä ja rap-yhtye Best Shotin jäsen vuosina 1993–1995. Hän on vieraillut useissa brittiläisissä televisiosarjoissa kuten McCready ja tytär (2001), Holby Cityn sairaala (2002), Kymppikerho (2003), Erikoisjoukkue (2003) ja Sairaalaelämää (2005).
Aiheesta muualla

http://www.martincole.tv
Martin Cole Internet Movie Databasessa. (englanniksi)
Mack Sennett

| Mack Sennett |
| --- | --- |
 Mack Sennett vuonna 1916.
Henkilötiedot
Syntynyt: 17. tammikuuta 1880 Richmond, Quebec, Kanada
Kuollut: 5. marraskuuta 1960 (80 vuotta) Hollywood, Kalifornia, Yhdysvallat
Ammatti:  elokuvaohjaaja ja -tuottaja
Mack Sennett (synt. Michael Sinnott, 17. tammikuuta 1880 Richmond, Quebec, Kanada – 5. marraskuuta 1960 Hollywood, Kalifornia, Yhdysvallat) oli kanadalais-yhdysvaltalainen elokuvanäyttelijä, -ohjaaja ja -tuottaja. Sennet esiintyi sirkuksessa, vaudevillessa ja teatterissa, ja vuonna 1909 hän aloitti Biograph Studiosilla näyttelijänä. Hän alkoi pian myös käsikirjoittaa ja ohjata ja kolme vuotta myöhemmin hän perusti Los Angelesiin Keystone -elokuvastudion. Studio tuotti vuonna 1914 elokuvan Tillie's Punctured Romance, joka oli ensimmäinen pitkä komediaelokuva. Parhaiten studio tunnetaan kuitenkin lyhytelokuvistaan, joita se tuotti yli 1 000.
Vuonna 1917 Sennett lähti studion palveluksesta ja perusti Mack Sennett Comedies -studion. Sennett menetti omaisuutensa äänielokuvan tulon ja Wall Streetin pörssiromahduksen seurauksena, ja päätyi konkurssiin vuonna 1933. Sennet sai Oscar-kunniapalkinnon vuonna 1938 vaikutuksestaan elokuvakomediaan. Hän on myös saanut tähden Hollywood Walk of Famelle.
Aiheesta muualla

Kuvia tai muita tiedostoja aiheesta Mack Sennett Wikimedia Commonsissa
Mack Sennett Internet Movie Databasessa. (englanniksi)
Mack Sennett Elonetissä.
Länsi-Intian saariston krikettijoukkue

Brian Lara
Länsi-Intian saariston krikettijoukkue on usean Länsi-Intian saaristossa sijaitsevan valtion ja hallintoalueen yhteinen krikettijoukkue. Länsi-Intian saariston krikettiliittoon kuuluvat Barbadoksen, Guyanan, Jamaikan, Trinidad ja Tobagon sekä Leeward- ja Windwardsaarten krikettiliitot. Jäsenmaita ja -alueita ovat Barbadoksen, Guyanan, Jamaikan sekä Trinidad ja Tobagon lisäksi Anguilla, Antigua ja Barbuda, Dominica, Grenada, Montserrat, Saint Kitts ja Nevis, Saint Lucia sekä Saint Vincent ja Grenadiinit. Länsi-Intia on kaksinkertainen kriketin maailmanmestari
Test matchit

Länsi-Intian saaristosta tuli neljäs viisipäiväisiä test matcheja pelaava krikettijoukkue vuonna 1928. Se on kesäkuuhun 2020 mennessä pelannut kaikkiaan 545 test match -ottelua, joista se on voittanut 174 ja hävinnyt 195. Otteluista yksi on päättynyt tasatulokseen ja 175 "tasapeliin", eli jäänyt käytännössä kesken. Länsi-Intialla on positiivinen test-saldo Zimbabwea (seitsemän voittoa, ei tappioita), Afganistania (voitto ainoassa ottelussa), Bangladeshia (10–4), Intiaa (30–22) ja Englantia (57–49) vastaan. Länsi-Intian saaristo on hävinnyt suurimman osan test match -otteluistaan Uutta-Seelantia (13 voittoa, 15 tappiota), Pakistania (17–20), Australiaa (32–58), Sri Lankaa (4–9) ja Etelä-Afrikkaa (3–18) vastaan.
MM-kilpailut ja muut yhden päivän maaottelut

Länsi-Intian saaristo voitti kaksi ensimmäistä kriketin maailmanmestaruutta. Vuoden 1975 kisoissa se kukisti loppuottelussa Australian 17 juoksulla ja vuonna 1979 Englannin 92 juoksulla. Se saavutti MM-hopeaa 1983 hävittyään loppuottelussa Intialle 43 juoksulla. MM-kilpailuissa 1996 se hävisi välieräottelussa Australialle viidellä juoksulla.
Länsi-Intia on pelannut kesäkuuhun 2020 mennessä kaikkiaan 822 yksipäiväistä maaottelua (eli peliä, joissa molemmilla joukkueilla on tavallisesti 50 syöttövuoroa, joissa jokaisessa kuusi syöttöä). Niistä se on voittanut 401, hävinnyt 381, pelannut kymmenen tasan ja 30 on jäänyt ilman ratkaisua. Sillä on positiivinen ottelutilasto kaikkia muita paitsi Etelä-Afrikkaa (15 voittoa, 44 tappiota), Australiaa (60–74), Englantia (44–52), Sri Lankaa (28–29) ja Intiaa (63–64) vastaan. Test-maista sillä on paras saldo Zimbabwea vastaan (36 voittoa, 10 tappiota).
Twenty20-ottelut

Länsi-Intian saaristo on voittanut ICC World Twenty20 -turnauksen 2012 kukistettuaan loppuottelussa Sri Lankan, ja 2016, jolloin voitti loppuottelussa Englannin. Välierissä se hävisi Sri Lankalle 2009 ja 2014.
Länsi-Intia on pelannut kesäkuuhun 2020 mennessä kaikkiaan 124 Twenty20-maaottelua (eli peliä, joissa molemmilla joukkueilla on 20 syöttövuoroa). Niistä se on voittanut 54 ja hävinnyt 62. Sen ottelusaldo on positiivinen kuutta ja negatiivinen viittä maata vastaan. Paras tilasto sillä on Zimbabwea (2 voittoa, 1 tappio) ja Englantia (11 voittoa ja seitsemän tappiota) vastaan.
Henkilökohtaisia tilastoja

Brian Lara on lyönyt Länsi-Intian saariston pelaajista eniten juoksuja test matcheissa, kaikkiaan 11 953 ja Chris Gayle yksipäiväisissä maaotteluissa, 10 480. Brian Lara on lyönyt historian suurimman juoksumäärän yhdessä test match -vuoroparissa, 400 juoksua, Englantia vastaan huhtikuussa 2004. Courtney Walsh on "polttanut" Länsi-Intian pelaajista eniten vastustajan pelaajia sekä test matcheissa, 519, että yksipäiväisissä maaotteluissa, 227.
Marian, Again

| Marian, Again |
| --- | --- |

Ohjaaja:  David Drury
Käsikirjoittaja:   Ben Court  Caroline Ip 
Tuottaja:  Steve Lightfoot
Säveltäjä:  Alan Parker
Pääosat:   Stephen Tompkinson  Owen Teale  Samantha Beckinsale  Kelly Harrison 
Valmistustiedot
Valmistusmaa:   Iso-Britannia
Tuotantoyhtiö:  Company Pictures
Ensi-ilta:  5. syyskuuta 2005
Kesto:  136 min (2 × 68 min)
Alkuperäiskieli:  englanti
Aiheesta muualla
IMDb 
Elonet
Infobox OKNimi-testi OK: 
Marian, Again on vuonna 2005 valmistunut, brittiläinen kaksiosainen TV-elokuva, jonka on ohjannut David Drury. Elokuvan perustuu Colleen Stanin todellisuudessa tapahtuneeseen kidnappaukseen jonka yhteydessä häntä kidutettiin ja lukittiin laatikkoon 23 tunniksi päivässä.
Juoni

Perheenisä Chris Bevan kaupungilla ollessaan uskoo nähneensä entisen tyttöystävänsä Marianin, joka katosi selittämättömästi 15 vuotta sitten. Kun Chris tapaa Marianin, tämä käyttäytyy kuin ei olisi koskaan nähnytkään häntä. Chris päättää selvittää, mitä Marianille on kaikkien näiden vuosien aikana tapahtunut.
Rooleissa

| 0 | 1 | 2 |
| --- | --- | --- |
|  Stephen Tompkinson  | … |  Chris Bevan   |
|  Owen Teale  | … |  Bernie Sullivan   |
|  Samantha Beckinsale  | … |  Josie Bevan   |
|  Kelly Harrison  | … |  Marian Walsh   |
|  Paul Copley  | … |  Phillip Walsh   |
|  Stuart McQuarrie  | … |  Jim   |
|  Katie Ross  | … |  Olivia Bevan   |
|  Grace Cassidy  | … |  Esme Bevan   |
|  Amy Lythgoe  | … |  Tilly Bevan   |
Lähde:
Aiheesta muualla

Marian, Again (2005) Moria. Viitattu 28.3.20212. (englanniksi)
Marian, again (TV) Filmaffinity. Viitattu 28.3.20212. (englanniksi)
Malisjoki

Malisjoen alajuoksun kevättulva vuonna 2013.
Malisjoki on Nivalan taajama-alueen läpi virtaava joki. Jokityypiltään se on keskisuurten turvemaiden joki.
Malisjoki alkaa Haapaveden Karsikkaalta Karsikasojana, joka yhtyy Nivalan puolella Ruuskankylällä Kesonojaan. Siitä alkava uoma on nimeltään Malisjoki, joka virtaa Ruuskankylältä Maliskylän ja Ahteen läpi kohti Nivalan taajamassa sijaitsevaa alajuoksua.
Malisjoki laskee Pidisjärveen, joka on Kalajoen leventymäkohta ja Nivalan suurin järvi.
Malisjoen rantamaisema on kauttaaltaan metsä- ja maatalousvoittoinen. Suurin osa jokiuoman rannoista on rakentamalla muutettua. Joen alaosassa luonnontilaista rantaa ei ole juuri lainkaan. Lähinnä luonnontilaa on joen alajuoksulla sijaitseva koski. Tuossa koskessa on Heikkilän tilan eli presidentti Kyösti Kallion vanha mylly. Mylly paloi heinäkuussa 2021.
Malisjoki on yksi Pohjois-Pohjanmaan voimakkaimmin kuormitetuista joista. Sen ekologinen tila on arvioitu välttäväksi ja fysikaalis-kemiallinen tila huonoksi. Biologinen tila on arvioitu tyydyttäväksi. Joki on erittäin runsasravinteinen ja rehevä.
Joen tilaa ja merkitystä on yritetty kohentaa vuonna 2008 alkaneella Vireä Malisjoki -hankkeella. Hankkeessa on rakennettu joen yläjuoksulle kosteikko, jonka toivotaan vähentävän kuormitusta. Vähäjärven kosteikko on yksi maakunnan suurimmista rakennetuista kosteikoista.
Joen tilan parantamiseksi on tehty suunnitelma myös useiden muiden kosteikkojen rakentamisesta.
Vireä Malisjoki -hankkeen toisessa vaiheessa joen ylitse rakennettiin kaksi valaistua kävelysiltaa. Sillat ovat Nivalan taajamassa aivan Haapajärventien varrella. Siltojen läheisyydessä joen ranta-alueita on paranneltu muun muassa kävelyteitä, leikkipuisto, istutuksia ja valaistuksia rakentamalla.
Malisjoen yli kulkee useita siltoja. Liikeenteellisesti merkittävin silta on Nivalan keskustaajaman kohdalla, jossa valtatie 27 ylittää joen. Joen alaosan viimeinen silta on Nivalan terveyskeskuksen kohdalla. Tällä kohdalla joki tulvii usein runsaasti keväisin, ja terveyskeskuksen sillan kohdalle muodostuu tavallisesti jääpato.
Malisjoki ei ole merkittävä kalastuskohde. Se oli hyvä rapujoki vielä 1980-luvulla, mutta seuraavalla vuosikymmenellä rapukanta hävisi. Joessa elää tyypillinen suomalainen kalakanta: särkikaloja, ahvenia ja haukia.
Kerrotaan, että Nivalan pitäjän kanta-asukas Niva-Kaija asettui asumaan Malisjoen rannalle, suunnilleen nykyisen Heikkilän talon kohdalle.
Mark Noble

| 0 | 1 | 2 |
| --- | --- | --- |

Henkilötiedot
Koko nimi: Mark James Noble
Syntymäaika: 8. toukokuuta 1987 (ikä 37)
Syntymäpaikka: Canning Town, Englanti
Pelipaikka: keskikenttä
Pituus: 180 cm
Junioriseurat
: West Ham United
Seurat
| Vuodet | Seura | O (M) |
| 2004–2022 2005–2006 2006–2007 | West Ham United → Hull City → Ipswich | 470 (55) 5 (0) 13 (1) |
Maajoukkue
| 2002 2003–2004 2004 2005 2007–2009 | Englanti U16 Englanti U17 Englanti U18 Englanti U19 Englanti U21 | 7 (0) 12 (0) 1 (0) 7 (0) 20 (3) |
 Seurajoukkueuran tilastot kattavat vain kansalliset sarjat, päivitetty 6. elokuuta 2022.  Maajoukkueuran tilastot päivitetty 6. elokuuta 2022.
Mark James Noble (s. 8. toukokuuta 1987, Canning Town, Englanti) on englantilainen jalkapalloilija. Pelipaikaltaan hän oli keskikenttäpelaaja.
Ura

Noble on West Hamin kasvatti, joka debytoi seurassa jo 17-vuotiaana. Hän pelasi West Hamissa koko ammattilaisuransa lukuun ottamatta muutaman kuukauden lainajaksoja Hullissa ja Ipswichissä 2006. Hän pelasi West Hamissa 412 Englannin Valioliigan ottelua ja teki niissä 47 maalia. Mestaruussarjassa hän edusti West Hamia 58 ottelussa ja teki kahdeksan maalia. Eurooppa-liigan karsinnoissa hän pelasi kuusi ottelua, joissa hän teki kaksi maalia, sekä viimeisellä kaudellaan 2021–2022 Eurooppa-liigassa yhdeksän ottelua, joissa hän teki yhden maalin vierasottelussa Rapid Wieniä vastaan.
Noble kävi läpi kaikki Englannin ikäkausimaajoukkueet aina alle 16-vuotiaiden ikäluokasta asti. Alle 18- ja alle 21-vuotiaissa hän oli joukkueen kapteeni. Hän saavutti EM-hopeaa alle 19-vuotiaissa 2005. Hän oli kapteeni myös vuonna 2009 alle 21-vuotiaiden EM-kisoissa Ruotsissa Englannin saadessa hopeaa.
Mackay

Mackay ja MacKay tarkoittavat muun muassa seuraavia:
HMS Mackay, Britannian Kuninkaallisen laivaston Scott-luokan laivueenjohtaja
Mackay Trophy, nimetty Clarence Mackayn kunniaksi, on Yhdysvaltojen ilmavoimien myöntämä palkinto ansiokkaasta lennosta
Paikkoja

Mackay, kaupunki Queenslandissa, Australiassa
Mackay Regional Council ja entinen City of Mackay
Mackay Airport, lentoasema
Mackay, kaupunki Idahossa, Yhdysvalloissa
Mackayjärvi, järvi Länsi-Australiassa
A. Murray MacKay Bridge, silta Halifaxissa Kanadassa
Fort MacKay, kylä ja intiaanireservaatti Albertassa, Kanadassa
Sukunimi

Andy Mackay (s. 1946), brittiläinen saksofonisti ja oboisti
Charles Mackay (1814–1889), brittiläinen journalisti, kirjailija
Duncan Mackay (s. 1950), brittiläinen kosketinsoittaja ja laulaja
George MacKay (s. 1992), brittiläinen näyttelijä
Herbert MacKay-Fraser (1927–1957), yhdysvaltalainen Formula 1 -kuljettaja
James Mackay (s. 1984), australialainen näyttelijä
John William Mackay (1831–1902), irlantilaissyntyinen yhdysvaltalainen liikemies
Judith Mackay (s. 1943), brittiläinen lääkäri ja tupakoinnin vastainen kampanjoija
Mickey MacKay (1894–1940), kanadalainen jääkiekkoilija
Nancy Mackay (1922–2024), kanadalainen pikajuoksija
Steve Mackay (1949–2015), yhdysvaltalainen saksofonisti
Trudy Mackay (s. 1952), kanadalainen geneetikko
William Mackay (1839–1885), skotlantilainen lääkäri, presbyteerikirkon pastori ja virsirunoilija.
Martin Drennan

Martin Drennan (2. tammikuuta 1944 – 26. marraskuuta 2022 Dublin) oli irlantilainen roomalaiskatolinen piispa. Hänet vihittiin papiksi Ossoryn hiippakuntaan 16. heinäkuuta 1968 ja nimitettiin Dublinin arkkihiippakunnan vihkipiispaksi sekä Aquae Regiaen titulaaripiispaksi 28. toukokuuta 1997. Piispaksi vihkiminen seurasi 21. syyskuuta. Pääkonsekraattorina toimi Desmond Connell, jota avustivat Luciano Storero ja Laurence Forristal.
Drennan sai 23. toukokuuta 2005 nimityksen Galway and Kilmacduaghin piispaksi.
Mackay (Queensland)

| Mackay |
| --- | --- |

Valtio:  Australia
Osavaltio:  Queensland
Perustettu:  1862
Kaupungiksi:  1918
Pinta-ala:  
 – Kokonaispinta-ala:  136 km²
Korkeus:  11 m
Väkiluku (2016):  75 704
 – Väestötiheys:  557 as./km²
Infobox OKVirheellinen NIMI-arvo: 
Mackay on kaupunki Australiassa, Queenslandin osavaltiossa. Kaupungissa oli 75 704 asukasta vuoden 2016 väestönlaskennassa, ja se sijaitsee Brisbanesta luoteeseen. Mackay perustettiin vuonna 1862, ja siitä tuli kaupunki vuonna 1918. Nykyään kaupungin ympäristössä tuotetaan esimerkiksi puutavaraa ja maitotuotteita. Turismi on myös tärkeää kaupungille. Kaupungin asukkaista noin 21 prosenttia on alle 14-vuotiaita, ja noin 13 prosenttia on yli 65-vuotiaita.
Ilmasto

Mackayssa on Köppenin ilmastoluokituksen mukaan subtrooppinen kostea ilmasto. Vuoden keskilämpötila on noin 23 °C ja keskimääräinen sademäärä 1 723 millimetriä. Tammikuu on lämpimin kuukausi. Silloin vuorokauden keskilämpötila on noin 26 °C. Viilein kuukausi on heinäkuu, jolloin keskilämpötila on noin 17 °C. Sateisin kuukausi on helmikuu, jolloin sataa keskimäärin noin 350 millimetriä. Syyskuu puolestaan on kuivin kuukausi. Silloin keskimääräinen sadanta on noin 17 millimetriä.
Aiheesta muualla

Kuvia tai muita tiedostoja aiheesta Mackay (Queensland) Wikimedia Commonsissa
Martin Dooling

| Mitalit> Maa:   Yhdysvallat.Miesten jalkapallo. Olympialaiset  | Mitalit> Maa:   Yhdysvallat.Miesten jalkapallo. Olympialaiset  | Mitalit> Maa:   Yhdysvallat.Miesten jalkapallo. Olympialaiset  | Maa:   Yhdysvallat> Miesten jalkapallo. |
| --- | --- | --- | --- |
|  Pronssia | St. Louis 1904 | joukkuekilpailu |  |
Martin Thomas Dooling (18. joulukuuta 1886 Alton, Illinois, Yhdysvallat – 21. elokuuta 1966 Saint Louis, Missouri, Yhdysvallat) oli yhdysvaltalainen jalkapalloilija. Hän kilpaili vuoden 1904 kesäolympialaisissa Saint Louisissa, jossa hän kuului pronssia saaneeseen St. Rose Parish -joukkueeseen.
Mark Ormrod

| Mitalit> Maa:   Australia.Miesten yleisurheilu. Olympialaiset  | Mitalit> Maa:   Australia.Miesten yleisurheilu. Olympialaiset  | Mitalit> Maa:   Australia.Miesten yleisurheilu. Olympialaiset  | Maa:   Australia> Miesten yleisurheilu. |
| --- | --- | --- | --- |
|  Hopeaa | Ateena 2004 | 4 × 400 m |  |
Mark Ormrod (s. 1. joulukuuta 1982, Adelaide) on australialainen pikajuoksija.
Ormrod harrasti nuoruudessaan jalkapalloa, mutta lopetti sen keskittyäkseen yleisurheiluun. Hän kilpaili vuonna 2000 Santiago de Chilen nuorten MM-kisoissa, mutta karsiutui 400 metrin juoksun alkuerissä ajalla 47,66. Seuraavana vuonna hän kilpaili Itä-Aasian kisoissa, joissa sijoittui 400 metrillä neljänneksi ja 4 x 400 metrin viestijuoksussa toiseksi. Hän oli mukana Australian 4 x 400 metrin viestijoukkueessa Pariisin MM-kisoissa 2003, mutta joukkue karsiutui alkuerissä. Seuraavana vuonna joukkue voitti olympiahopeaa Ateenan olympialaisissa ajalla 3.00,60. Ormrod sijoittui 2005 Australian mestaruuskilpailuissa 400 metrillä neljänneksi ja oli mukana Australian viestijoukkueessa, joka voitti kultaa Melbournen Kansainyhteisön kisoissa 2006.
Ennätykset

100 metrin juoksu: 10,58 (2005)
200 metrin juoksu: 21,02 (2005)
300 metrin juoksu: 33,72 (2006)
400 metrin juoksu: 45,62 (2005)
Matt Ryan

Matt Ryan voi viitata ainakin seuraaviin henkilöihin:
Matt Ryan, amerikkalaisen jalkapallon pelaaja
Matt Ryan, brittiläinen näyttelijä
Matt Ryan, kanadalainen jääkiekkoilija
Matt Ryan, australialainen soutaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matt Ryan”, voi hakea sivunnimihaulla, laajalla sivunnimihaulla tai tekstihaulla.